b'\n_START_ARTICLE_\nJoan Mir\xc3\xb3\n_START_SECTION_\n\xc5\xbdivljenje\n_START_PARAGRAPH_\nMir\xc3\xb3 se je rodil leta 1893 kot sin zlatarja v Barceloni. Na o\xc4\x8detovo \xc5\xbeeljo si je pridobil trgovsko izobrazbo, a je ob tem obiskoval tudi likovni pouk. Med letoma 1910 in 1911 je dalel kot ra\xc4\x8dunovodja, dokler ni do\xc5\xbeivel \xc5\xbeiv\xc4\x8dnega zloma, kar je o\xc4\x8deta prepri\xc4\x8dalo, da je trgovski poklic za Mir\xc3\xb3ja neprimeren._NEWLINE_Po tem je leta 1912 za\xc4\x8del \xc5\xa1tudij na Akademiji za umetnost v Barceloni. Leta 1920 je prvi\xc4\x8d odpotoval v Pariz, kjer se je izpopolnjeval v risanju na akademiji La Grande Chaumi\xc3\xa8re. 1926 je skupaj z Maxom Ernstom delal scenografijo za igro Romeo in Julija. Istega leta mu je umrl o\xc4\x8de. Leta 1927 se je preselil v  Cit\xc3\xa9 des Fusains, kjer je imel za sosede tudi slavne Maxa Ernsta, Jeana Arpa in Pierra Bonnarda. Leta 1928 je spoznal kiparja Alexandra Calderja, s katerim sta ustvarila tesno prijateljstvo, ki je imelo velik vpliv tudi na Mir\xc3\xb3jevo ustvarjanje._NEWLINE_Oktobra 1929 se je poro\xc4\x8dil s Pilar Juncosa v Palmi de Mallorca. Po vrnitvi v hi\xc5\xa1o njegovega otro\xc5\xa1tva leta 1932, je leto kasneje spoznal Vasilija Kandinskega. Po \xc5\xbeelji njegove mame je leta 1944 za\xc4\x8del z izdelovanjem bronastih skulptur in z delom s keramiko._NEWLINE_Leta 1956 se je Mir\xc3\xb3 preselil v Palmo de Mallorca. Pri gradnji mu je pomagal svak in Mir\xc3\xb3 se je leta 1958 s svojo \xc5\xbeeno lahko vselil v novo domovanje Son Abrines. V istem letu si je z Guggenheimovo mednarodno nagrado pridobil \xc5\xa1e Son Boter, ki je bila prvotno na\xc4\x8drtovana kot kiparska delavnica, a je kasneje postala Mir\xc3\xb3jev drugi slikarski atelje. Gradnjo delavnic je prevzel Mir\xc3\xb3jev dober prijatelj Josep Llu\xc3\xads Sert, direktor Graduated Scholl of Design v Harvardu, ki je veljal za glasnika evropske avantgardne arhitekture. Mir\xc3\xb3ju je ustvaril poeti\xc4\x8dno in funkcionalno sobo, v kateri je le-ta svoj umetni\xc5\xa1ki proces pripeljal do najvi\xc5\xa1je to\xc4\x8dke._NEWLINE_Mir\xc3\xb3 je umrl 25. Decembra 1983 v Palmi de Mallorca in bil sve\xc4\x8dano pokopan v dru\xc5\xbeinski grob. Njegova edina h\xc4\x8di Maria Dolors Mir\xc3\xb3 Juncosa, \xc4\x8dastna predsednica Mir\xc3\xb3jevega sklada v Palmi in Barceloni je umrla decembra 2004 v istem kraju kot njen o\xc4\x8de._NEWLINE_Zaradi skrbi, da bi bilo njegovo delo pozabljeno, je Mir\xc3\xb3 del svoje lastnine kot darilo podaril mestni upravi Palme de Mallorca. V \xc4\x8dast darilu je bil leta 1981 ustanovljen sklad Fundaci\xc3\xb3 Pilar i Joan Mir\xc3\xb3 a Mallorca.'